title: Aleksey Korzuxin
text: Bak 1858 va Yambaf Gindaf Cultim denfir edje dene pula ke izvafa lingeropa ke Basin is Bruni is Markov kiewatcon vayar. Bak bata rekola dilgavon mbi diemar. Bak 1861 gu Пьяный отец семейства trutca ( Izakafe yasagadikye ) moavon mbi diemar numen ko divefa patecta oyakon gu soka di rokoyar. Soe bak 1863 Korzuxin is konak dositik va cultim dimfolid nume bulud aze va yambikaf rijay koe Sankt Peterburg diretandon zabdud. Korzuxin kali solelara bak 1871 zavzar tegis bewik is erbagedisik. Bak 1871 tir tan zabdusik va Avlemodikaf Seltom voxen va kabdunedira me paker.